**M/S *Monarch of the Seas*** on Pullmantur Cruisesin Ranskassa vuonna 1991 valmistettu risteilyalus.

Rakentaminen
------------

Alus tilattiinChantiers de l'Atlantiquen telakalta Saint-Nazairesta Ranskasta. Sen köli laskettiin telakkanumerolla A30 ja alus laskettiin vesille 22. syyskuuta 1990. Aluksella syttyi tulipalo 3. joulukuuta, mikä aiheutti kuuden kuukauden viiveen valmistumiseen. Alus luovutettiin 15. lokakuuta 1991 Norjaan Osloon rekisteröidylle Monarch of the Seas Inc.:lle, ja aluksen hallinta siirrettiin Royal Caribbean Cruises -varustamolle.

*Monarchilla* on ulkoilmakoripallokenttä ja kiipeilyseinä, jota markkinoidaan Royal Caribbeanin ainutlaatuisena ominaisuutena. Käytössä on myös kaksi täyskokoista merivesiallasta.

Käyttöhistoria
--------------

Marraskuussa 1991 alus aloitti Karibian risteilyt. Se ajoi karille 15. joulukuuta 1998 Sint Maartenin edustalla saaden vuodon, jolloin aluksella olleet 2 557 matkustajaa evakuoitiin. Alus saatiin irti karilta 19. joulukuuta ja se siirrettiin korjattavaksi Atlantic Marine Yardille Mobileen, Alabamaan. Alus palasi telakalta liikenteeseen 14. maaliskuuta 1999.

Alus kunnostettiin täysin toukokuussa 2003 ennen risteilykauden aloittamista Los Angelesissa, jolloin sille lisättiin kiipeilyseinä, Ben&Jerry's jäätelöbaari ja Seattle's Best Coffee, latinalainen baari, disco, aasialainen ravintola ja kokouskeskus. Liikuntakeskusta, kylpylää ja lasten leikkipaikkoja laajennettiin.

Alus liputettiin tammikuussa 2005 Bahamalle, jolloin sen kotisatamaksi tuli Nassau.

*Monarchista* tuli vuonna 2007 ensimmäinen suuri risteilyalus, jossa päällikkönä on nainen ruotsalaisen Karin Stahre Jansonin vastaanottaessa aluksen päällikkyyden.

Siirto Pullmanturille
---------------------

20. maaliskuuta 2012 Royal Caribbean ilmoitti, että *Monarch of the Seas* ja sen sisaralus *Sovereign of the Seas* siirretään espanjalaiselle tytäryhtiölle Pullmantur Cruisesille. Siirto tapahtunee 1. huhtikuuta 2013.

Siirretyt alukset tulevat olemaan Pullmanturin lippulaivoja. Lisäksi on odotettavissa, että aluksen nimi lyhennetään muotoon M/S *Monarch*. Myöhemmin ilmoitettiin, että alus ei tule muiden alusten lailla operoimaan Euroopan ja Brasilian välillä, vaan se operoi ympäri vuoden Etelä-Karibialla.

Galleria
--------

* Monarch of the Seas ankkuroitu San Diegossa, Kaliforniassa.*Monarch of the Seas* ankkuroitu San Diegossa, Kaliforniassa.
* Monarch of the Seas ankkuroituna Avalonissa, Kaliforniassa.*Monarch of the Seas* ankkuroituna Avalonissa, Kaliforniassa.
* Monarch of the Seas navigoi merelle.*Monarch of the Seas* navigoi merelle.
* Monarch of the Seas Ensenadassa.*Monarch of the Seas* Ensenadassa.

Lähteet
-------

1. 1 2 3 4  M/S MONARCH OF THE SEAS (1991) *www.faktaomfartyg.se*. Viitattu 17.9.2022. (ruotsiksi)
2. ↑  Royal Caribbean International's Monarch of the Seas to be completely refurbished in late-5/03. (Look for Royal Caribbean International's Monarch of the Seas, one of RCI's older ships, to be completely refurbished in late May before it begins Los Angeles service in June.) *Travel Agent*, 24.3.2003.  (englanniksi)
3. ↑  Q&A: World's first female captain of a major cruise ship  5.11.2007. USA Today.  Arkistoitu 13.5.2007. Viitattu 22.4.2010. (englanniksi)
4. ↑  Sarah Breton:The first female cruise ship captain  22.4.2010. Daily Express.  Arkistoitu 18.4.2021. Viitattu 22.4.2010. (englanniksi)
5. ↑  Monarch of the Seas Transferred to Pullamntur  20.3.2012. CruiseInd.  Arkistoitu 21.9.2019. Viitattu 20.3.2012. (englanniksi)
6. 1 2  Royal Caribbean Moving Monarch of the Seas to Pullmantur *www.cruiseindustrynews.com*.  20.3.2012.  Arkistoitu 28.1.2021. Viitattu 17.9.2022. (englanniksi)
7. ↑  Pullmantur to Base Monarch of the Seas in Southern Caribbean *www.cruiseindustrynews.com*.  21.5.2012.  Arkistoitu 6.3.2019. Viitattu 17.9.2022. (englanniksi)

Aiheesta muualla
----------------

* Kuvia tai muita tiedostoja aiheesta **M/S Monarch** Wikimedia Commonsissa